CELEX: 62013TN0305
Language: fi
Date: 2013-06-03 00:00:00
Title: Asia T-305/13: Kanne 3.6.2013 — SACE ja SACE BT v. komissio

20.7.2013   
            
            
               FI
            
            
               Euroopan unionin virallinen lehti
            
            
               C 207/53
            
         Kanne 3.6.2013 — SACE ja SACE BT v. komissio
   (Asia T-305/13)
   2013/C 207/89
   Oikeudenkäyntikieli: italia
   
      Asianosaiset
   
   
      Kantajat: SACE SpA (Rooma, Italia) ja SACE BT SpA (Rooma, Italia) (edustajat: asianajajat M. Siragusa ja G. Rizza)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               kumoamaan päätöksen kokonaisuudessaan, tai toissijaisesti osittain
            
         
               —
            
            
               velvoittamaan komission korvaamaan oikeudenkäyntikulut
            
         
               —
            
            
               määräämään tarvittavista muista tarpeellisiksi katsomistaan toimenpiteistä.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat kolmeen kanneperusteeseen.
   Kanne koskee 20.3.2013 tehtyä komission päätöstä C(2013) 1501 lopullinen, jossa määrätään, että SACE BT-nimiselle lyhyen aikavälin vientiluottovakuutusyhtiölle myönnetyt tuet on perittävä osittain takaisin. Kyseessä ovat erityisesti valtion omistaman emoyhtiön (SACE S.p.A) vuonna 2009 toteuttamat pääomanlisäykset ja SACE BT:lle myönnetty jälleenvakuutusturva. Komission mukaan SACE ei ole kummassakaan tapauksessa ottanut huomioon investointien riskialttiutta eikä ole näin ollen toiminut markkinataloussijoittajan tavoin.
   
               1)
            
            
               Ensimmäinen kanneperuste: Italian valtio ei ole vastuussa riidanalaisista toimenpiteistä.
               
                           —
                        
                        
                           Tässä yhteydessä todetaan, että SACE S.p.A:n hallintoneuvosto ei ole toteuttanut riidanalaisia toimenpiteitä viranomaisten kehotuksesta tai julkisten tahojen vaatimusten täyttämiseksi, vaan se on käyttänyt itsenäisesti kaupallista ja strategista toimivaltaansa ja toiminut siten kuin markkinataloudessa toimitaan, samoin kuin tapahtuu normaalisti sen päätöksenteossa, ilman ainoan osakkeenomistajan eli talous- ja valtiovarainministeriön valvontaa, lupaa tai ohjeita.
                        
                     
         
               2)
            
            
               Toinen kanneperuste: toisella toimenpiteellä on myönnetty etu SACE BT:lle.
               
                           —
                        
                        
                           Tässä yhteydessä todetaan, että SACE S.p.A:n päätös tarjota jälleenvakuutusturvaa siten, että on käytetty hyväksi taloudellisen ketjun vaiheeseen, jossa vakuutusmaksuja korotettiin, kuuluvia mahdollisuuksia, on toteutettu ilman mitään tarkoitusta tarjota SACE BT:lle tukea. Sitä paitsi ainoastaan emoyhtiö on hyötynyt taloudellisesti jälleenvakuutussuhteesta. Lisäksi komission huomautuksille positiivisesta korrelaatiosta riskialttiuden suuruuden ja pyydetyn maksun välillä ei löydy tukea alaa koskevasta kirjallisuudesta eikä markkinakäytännöstä, edes erityisesti SACE BT:n osalta. Komission yritys soveltaa eri asiayhteyksiin ja toimenpiteisiin sen lyhyen aikavälin vientiluottovakuutusjärjestelmää Portugalissa koskevassa asiassa omaksumaa sääntöä, ilman yksityiskohtaisia perusteluja, voidakseen osoittaa, että SACE SpA:lle maksetun palkkion määrän olisi pitänyt olla vähintään 10 prosenttia korkeampi kuin palkkio, jota yksityiset jälleenvakuuttajat perivät, kun otetaan huomioon jälleenvakuutusten alhaisempi määrä ja niiden vastattavaksi tuleva alhaisempi riski.
                        
                     
         
               3)
            
            
               Kolmas kanneperuste: kolmannella ja neljännellä toimenpiteellä ei ole myönnetty etua SACE BT:lle.
               Toteuttaessaan vuonna 2009 kaksi pääomapohjan vahvistamista, vaikka ei ollut mitään ennusteita SACE BT:n tulevista kassavarojen virtauksista, joiden nojalla olisi voitu odottaa, että tuottavuus olisi ollut ainakin pitkällä aikavälillä riittävää, SACE S.p.A. on suojannut vain viisi vuotta aikaisemmin kyseistä yhtiötä perustettaessa toteuttamansa huomattavan investoinnin arvoa. Lisäksi SACE S.p.A. on katsonut, että sen omistaman yhtiön julistaminen konkurssiin olisi aiheuttanut koko SACE-konsernille vaaran potentiaalisesta vahingosta, koska sen arvo olisi voinut alentua tai luottakelpoisuus heikentyä, vuoden 2009 lopussa arvioidun jäljellä olevan pääoman määrää paljon suuremmalla määrällä. Komissio ei ole ottanut huomioon julkisella sijoittajalla olevaa huomattavaa harkintamarginaalia ja se on korvannut SACE S.p.A:n arvion omalla arvioinnillaan pelkästään virheellisen teoreettisen olettaman perusteella siitä, miten kuvitteellinen huolellisesti ja asiantuntevasti toimiva yksityinen sijoittaja olisi toiminut samoissa olosuhteissa.